
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2020 M. BIRŽELIO 22 D. NUTARIMO NR. 701 „DĖL KONSULINIO MOKESČIO LENGVATOS TAIKYMO 
BALTARUSIJOS RESPUBLIKOS PILIEČIAMS“ PAKEITIMO


2020 m. gruodžio 2 d. Nr. 1349
Vilnius


Lietuvos Respublikos Vyriausybė nutaria:
Pakeisti Lietuvos Respublikos Vyriausybės 2020 m. birželio 22 d. nutarimą Nr. 701 „Dėl konsulinio mokesčio lengvatos taikymo Baltarusijos Respublikos piliečiams“:
. Pakeisti preambulę ir ją išdėstyti taip:
„Vadovaudamasi Lietuvos Respublikos konsulinio mokesčio įstatymo 5 straipsnio 1 ir 2 punktais, Lietuvos Respublikos Vyriausybė nutaria:“.
. Papildyti 2¹ punktu:
„. Neimti konsulinio mokesčio už prašymų išduoti nacionalines vizas priėmimą ir sprendimų dėl jų priėmimą Baltarusijos Respublikos piliečiams, kai Lietuvos Respublikos užsienio reikalų ministerija patvirtina, kad prašymas teikiamas dėl ypatingų humanitarinių priežasčių arba nacionalinės vizos išdavimas neimant konsulinio mokesčio atitinka vystomojo bendradarbiavimo, užsienio politikos ar nacionalinio saugumo tikslus.“



Laikinai einantis Ministro Pirmininko pareigas	    Saulius Skvernelis



Laikinai einantis užsienio reikalų ministro pareigas 			Linas Antanas Linkevičius

